O upravljanju carstvom/Gl. VI. O Pečenezima i Hersoncima


Gl. VI. O Pečenezima i Hersoncima 

I drugo pleme Pečenega susjedno je dijelu Hersona; oni i posluju sa Hersoncima i obavljaju poslove njihove i cara u Rusiji, Hazariji i Zihiji, i svim tamošnjim krajevima. Dakako da primaju od Hersonaca ugovorenu naplatu za te usluge, primjerenu poslu i trudu. Promeću pako grimiz, mirodije, sukna, djerdane, papar, prave panterske kože i drugu robu što traže, već kako se Hersonci i Pečenezi pogode. Pečenezi bo, budući slobodni i samostalni, ne će nikoju službu bez na­plate činiti.

O upravljanju carstvom (Konstantin VII. Porfirogenet)